31.10.2022.
HR
Službeni list Europske unije
C 418/49
Tužbeni zahtjev Tužitelj od Općeg suda zahtijeva da: — poništi pobijanu odluku u dijelu u kojem se njome poništava odluka Odjela za poništaje koja se temelji na zaključku iz točke 39. pobijane odluke prema kojem su „[u] cjelini, znakovi [tužitelja i protivne stranke] slični”; — naloži EUIPO-u snošenje troškova nositelja spornog žiga.
Tužbeni razlog — povreda članka 8. stavka 1. točke (b) Uredbe (EU) 2017/1001 Europskog parlamenta i Vijeća i sudske prakse Suda Europske unije.
Tužba podnesena 1. rujna 2022. – Carmeuse Holding/Komisija (Predmet T-554/22) (2022/C 418/63) Jezik postupka: engleski Stranke Tužitelj: Carmeuse Holding SRL (Brașov, Rumunjska) (zastupnici: S. Olaru, R. Ionescu i R. Savin, odvjetnici) Tuženik: Europska komisija
Tužbeni zahtjev Tužitelj od Općeg suda zahtijeva da: — spoji predmetnu tužbu za poništenje s tužbom koju je društvo Carmeuse podnijelo protiv Odluke Komisije 2022/C 160/09 od 14. veljače 2022., koja je meritum predmeta T-385/22; — proglasi tužbu dopuštenom i osnovanom; — poništi Odluku Komisije od 21. travnja 2022.
kojom se središnjem administratoru Dnevnika transakcija Europske unije nalaže da unese nacionalne tablice dodjele emisijskih jedinica Bugarske, Češke, Danske, Njemačke, Estonije, Irske, Grčke, Španjolske, Francuske, Italije, Cipra, Latvije, Luksemburga, Mađarske, Nizozemske, Austrije, Poljske, Portugala, Rumunjske, Slovačke, Finske i Švedske u Dnevnik transakcija Europske unije (1) u dijelu u kojem se njome utvrđuje pogrešna količina jedinica za besplatnu dodjelu tužiteljevim postrojenjima Valea Mare Pravat, Fieni i Chiscadaga za 2021.-2025. i smanjuje: — za 5 444 besplatnih jedinica u odnosu na postrojenje Carmeuse Holding SRL – Valea Mare Pravat, smješteno u Valea Mare Pravat, Rumunjska, ID 55 u registru Unije, za svaku od godina tijekom razdoblja 2021.-2025.; — za 4 667 besplatnih jedinica u odnosu na postrojenje Carmeuse Holding SRL – Fieni, smješteno u Fieni, Rumunjska, ID 56 u registru Unije, za svaku od godina tijekom razdoblja 2021.-2025.; — za 3 473 besplatnih jedinica u odnosu na postrojenje Carmeuse Holding SRL – Chiscadaga, smješteno u Chiscadaga, Rumunjska, ID 57 u registru Unije, za svaku od godina tijekom razdoblja 2021.-2025.; — naloži tuženiku snošenje tužiteljevih troškova u ovom postupku; — naloži poduzimanje ostalih takvih ili dodatnih mjera koje smatra potrebnim.